BA ปลื้ม! กองทรัสต์ “BAREIT” ขายเกลี้ยง จ่อเทรด ก.ย.นี้
BA ปลื้ม นักลงทุนจองซื้อ กองทรัสต์ “BAREIT” ล้นหลาม เตรียมเข้าเทรดตลาดหุ้นกลางเดือนก.ย.นี้ และยังสามารถเข้าซื้อหน่วยทรัสต์ 14 ก.ย.นี้

BA ปลื้ม นักลงทุนจองซื้อ กองทรัสต์ “BAREIT” ล้นหลาม เตรียมเข้าเทรดตลาดหุ้นกลางเดือนก.ย.นี้ และยังสามารถเข้าซื้อหน่วยทรัสต์ 14 ก.ย.นี้
29 ส.ค. 2565

นายพุฒิพงศ์ ปราสาททองโอสถ กรรมการผู้อำนวยการใหญ่ บริษัท การบินกรุงเทพ จำกัด (มหาชน) หรือ BA ในฐานะทรัสต์เพื่อการลงทุนในสิทธิการเช่าอสังหาริมทรัพย์สนามบินการบินกรุงเทพ หรือ BAREIT ของหนึ่งในโครงสร้างพื้นฐานสำคัญของระบบการขนส่งทางอากาศ ถือเป็นทรัสต์กองแรกในประเทศไทยที่เข้าลงทุนในธุรกิจสนามบิน และเตรียมเข้าเทรดในตลาดหลักทรัพย์ในกลางเดือนกันยายนนี้
โดยสปอนเซอร์หลักของกอง BAREIT เป็นปลื้มกับความสำเร็จหลังเปิดจองซื้อหน่วยทรัสต์ โดยมีนักลงทุนให้ความสนใจจนมีความต้องการในการจองซื้อเกินกว่าจำนวนทรัสต์ที่ออกเสนอขาย
ทั้งนี้ สะท้อนถึงความมั่นใจในศักยภาพทรัพย์สินที่เข้าลงทุนในสิทธิการเช่าสนามบินสมุยเป็นระยะเวลา 25 ปี พร้อมชูอัตราผลตอบแทนปีแรก 8.09% จ่ายปันผลปีละ 4 ครั้ง นับเป็นการลงทุนที่มีโอกาสให้ผลตอบแทนระยะยาวอย่างสม่ำเสมอ  โดยสำหรับใครที่พลาดไป ยังสามารถเข้าซื้อหน่วยทรัสต์ได้ในตลาดหลักทรัพย์แห่งประเทศไทยได้ในวันที่ 14 กันยายนนี้